သင်ခန်းစာ (၆)

ငါတို့အတွက်ကိုယ်တော်အသေခံပြီ

အောက်တိုဘာလ ၂၉ - နိုဝင်ဘာလ ၄

ဥပုသ်နေ့မွန်းလွဲပိုင်း အောက်တိုဘာလ ၂၉ ရက်

ဖတ်ရန်ကျမ်းချက်များ။ ဗျာ၊ ၁၃း၈။ မသဲ၊ ၁၇း၂၂၊၂၃။ မာကု၊ ၉း၃ဝ- ၃၂။ ယောဟန်၊ ၁၉း၁-၃ဝ။ ရောမ၊ ၆း၂၃။ ၁ကော၊ ၁း၁၈-၂၄။

အလွတ်ကျမ်းချက်

 ‘‘မောရှေသည် တော၌မြွေကိုမြှောက်ထားသကဲ့သို့ လူသား သည် မြှောက်ထားခြင်းကိုခံရမည်။ အကြောင်းမူကား၊ ထိုသားတော် ကိုယုံကြည်သောသူအပေါင်းတို့သည် ပျက်စီးခြင်းသို့မရောက်၊ ထာဝရ အသက်ကိုရမည်အကြောင်းတည်း’’ (ယောဟန်၊ ၃း၁၄၊၁၅)။

 သေဆုံးခြင်းနှင့်အခွန်ဆောင်ခြင်းကို ကျွနု်ပ်တို့ရှောင်ကြဉ်၍မရဟု စကားအဆိုရှိသည်။ လုံးဝမှန်ကန်သော စကားဖြစ်သည်။ လူတို့သည် အခွန် ကိုရှောင်နိုင်ကောင်းရှောင်နိုင်မည်။ သို့သော် သေခြင်းကိုမရှောင်နိုင်ပါ။ အသက် ကိုအသက်ကယ်ဆေးဖြင့် အချိန်တိုတစ်ခဏဆွဲထားနိုင်သော်လည်း မကြာမီ အချိန်သေသွားကြ ရမည်။ သေခြင်းသည်အမြဲစောင့်နေသည်။ သေခြင်းနှင့် ပတ်သက်၍ ကျွနု်ပ်တို့သိထားသည်မှာ လူကောင်း၊ လူဆိုးမရွေး နောက်ဆုံး တစ်နေရာ၌စုကြရမည်။ ကျွန်ုပ်တို့မျှော်လင့်သောရှင်ပြန်ထမြောက်ခြင်းသည် ကျွနု်ပ်တို့အတွက် အဓိပ္ပာယ်ပြည့်ဝလှပါသည်။ ရှင်ပေါလု၏ဖော်ပြချက်အရ ယင်း မျှော်လင့်ချက်မရှိလျှင် ‘‘ခရစ်တော်ကိုယုံကြည်၍ အိပ်ပျော်သောသူတို့ သည် ဆုံးရှုံးခြင်းသို့ရောက်ကြပြီ’’ ဟုဖော်ပြထားသည် (၁ကော၊ ၁၅း၁၈)။ ပို၍ထူးခြားသောစကားဖြင့် ခရစ်တော်၌ငိုက်မျဉ်းအိပ်ပျော်သောသူသည် ကောင်းကင်ဘုံရှင်ဘုရားသခင်၏ရှေ့တော်ရောက်ရှိခွင့်မရ။

 သို့ဖြစ်၍ ခရစ်တော်ရှင်ပြန်ထမြောက်ခြင်းအကြောင်းသည် ကျွနု်ပ်တို့ အတွက်အဓိကယုံကြည်ချက်ဖြစ်လာသည်။ အဘယ်ကြောင့် ဆိုသော် ကိုယ်တော် ၏ထမြောက်ခြင်းအတွက် ကျွန်ုပ်တို့ အာမခံချက် ရရှိသွားခြင်းဖြစ်သည်။ သို့သော် လည်း ခရစ်တော်သည် ထမြောက်ခြင်း မပြုမီ အလျင်သေရပါမည်။ ဂေသရှေမန် ဥယျာဉ်တော်အတွင်း ဝေဒနာကိုခါးသီးစွာခံခဲ့ရသည်။ ကိုယ်တော်အသေခံရန် အတွက်ဖြစ်သည်။ ကိုယ်တော်ဆုတောင်းခဲ့သည်မှာ ‘‘ငါသည် စိတ်နှလုံးပူပန် ခြင်းရှိ၏။ အဘယ်သို့ငါလျှောက်ရမည်နည်း။ ထိုအချိန်မှစ၍ အကျွန်ုပ်ကို ကယ်တင်တော်မူပါအဘဟု လျှောက်ရမည်လော’’ (ယောဟန်၊ ၁၂း၂၇)။ အဘယ်အတွက်ကြောင့်သေရမည်နည်း။

 ယခုအပတ်ကျွန်ုပ်တို့ခရစ်တော်၏အသေခံခြင်းနှင့် ထာဝရ အသက် အတွက် အဓိပ္ပာယ်မည်သို့ရှိကြောင်းကိုလေ့လာကြရပါမည်။

တနင်္ဂနွေနေ့ အောက်တိုဘာလ ၃ဝ ရက်

မြေကြီး၏အုတ်မြစ်မချမီအချိန်မှစ၍

 ဗျာဒိတ်၊ ၁၃း၈။ တ၊ ၂း၂၃ နှင့် ၁ပေ၊ ၁း၁၉၊၂ဝ ကိုဖတ်ပါ။ ယေရှုရှင်သည် ကမ္ဘာမတည်မရှိမီကပင် အသေခံရမည်ဟူသော အချက်သည် မည်သို့နည်း။

--------------------------------------------------------------------------------------------------

 ‘‘ကွပ်မျက်သောသိုးသငယ်၏အသက်စာစောင်၌ ကမ္ဘာဦးကပင် စာရင်း မဝင်သောမြေကြီးသားအပေါင်းတို့သည် သားရဲကိုကိုးကွယ်ကြ၏’’ (ဗျာ၊ ၁၃း၈)။ ကမ္ဘာဦးကပင် ခရစ်တော်သည်အသေခံရမည့်နိမိတ်သည် ကျွနု်ပ်တို့ အတွက်မည်မျှအရေးပါသနည်း။ ပုံဆောင်မှုတစ်ခုအဖြစ် ကျွနု်ပ်တို့နားလည် ကြရမည်။ (ဗျာဒိတ်ကျမ်းသည် ပုံဆောင်မှုများနှင့် ပြည့်နှက်လျက်ရှိသည်)၊ အကြောင်းမှာ ခရစ်တော်သည် ကမ္ဘာကြီးဖြစ်လာပြီး နှစ်ထောင်ပေါင်းများစွာ အထိအသေခံရခြင်း မရှိသေးပါ။ ယင်းကျမ်းချက်သည် ကယ်တင်ခြင်းစီမံကိန်း ကို ဖန်ဆင်းခြင်းမရှိမီကပင် ကြိုတင်ချမှတ်ထားကြောင်း သိစေလိုသော ကြောင့် ဖြစ်သည်။ စီမံကိန်း၏အဓိကအရာမှာ ခရစ်တော် အသေခံရမည် ဖြစ်သည်။ ခရစ်တော်သည်ကပ်တိုင်ထက်၌ ဘုရားသခင်၏ သိုးသငယ် ကဲ့သို့ အပူဇော်ခံ ရမည်ဖြစ်သည်။

 တိတု၊ ၁း၂ ကိုဖတ်ပါ။ ကျမ်းချက်ပါအကြောင်း၌ ခရစ်တော် အသေခံရမည့် ကယ်တင်ခြင်းစီမံကိန်းသည် မည်မျှကြာကြာ ကြိုတင် စီမံထား သနည်း။

--------------------------------------------------------------------------------------------------

 ကယ်တင်ခြင်းစီမံကိန်းသည် အပြစ်သို့ကျဆုံးပြီးမှ အစီအစဉ် ဆွဲ၍ ချမှတ်ခြင်းမျိုးမဟုတ်ပါ။ ကနဦးကတည်းက ဘုရားရှင်၏ ပလ္လင်တော်မှ ဖွင့်ပြခဲ့သောစီမံချက်ဥပဒေဖြစ်ပြီးသားဖြစ်သည်

 ထိုစီမံကိန်းကို ဦးစွာအာဒံအားပြသပေးခဲ့သည်။ ဧဝနှင့်အတူ ဧဒင် ဥယျာဉ်တော်အတွင်း ထိုစီမံကိန်းကိုချပြခဲ့သည် (က၊ ၃း၁၅၊၂၁)၊ ၎င်းနောက် ဓမ္မဟောင်းခေတ်တစ်လျှောက် အသွေးဖြင့် ယဇ်ပူဇော် ရခြင်းဓလေ့ကို လိုက်လျှောက် ခဲ့ကြရသည်။ အာဗြဟံ၏ယုံကြည်ခြင်းကို ဘုရားရှင်ပြသပေးသောအခါမှာ ယဇ်ကောင်အတွက် သိုးထီး တစ်ကောင်ကိုပြင်ဆင်ပေးခဲ့သည်။ ဣဇာက်၏ ကိုယ်စား ထိုသိုးထီးသည် အသေခံခဲ့ရသည် (က၊ ၂၂း၁၁-၁၃)။ ထိုသို့ အစားဝင် ကိုယ်စား ပြုခြင်းအမှုသည် ခရစ်တော်ကိုယ်တိုင်ဝင်ရောက်အသေခံ ကာ ကပ်တိုင်ပေါ် တက်သောအခါ ပို၍သာလွန်ထင်ရှားသည်။

သို့ဖြစ်၍ ကယ်တင်ခြင်းစီမံကိန်းကြီး၏အစီအစဉ်တစ်လျှေက်လုံး၏ အခရာကျသောအရာမှာ ယေရှုရှင်ကိုယ်စားဝင်ရောက် အသေခံခြင်း ပင်ဖြစ်သည်။ တိရစ္ဆာန်များမြောက်မြားစွာ၊ ရာစုနှစ်များစွာ အသေခံ ရခြင်းမှ အဆုံးသတ်သွား စေသည်။ တိရစ္ဆာန်ဖြင့်ယဇ်ပူဇော်ခြင်းသည် ယေရှုရှင်အသေခံတော်မူခြင်းဖြင့် ကပ်တိုင်ထက်တွင် ‘‘ဤလောက၏ အပြစ်ကိုဆောင်သွားသော ဘုရားသခင်၏ သိုးသငယ်’’ (ယောဟန်၊ ၁း၂၉) ဖြစ်သည်။

 တိရစ္ဆာန်ဖြင့်ယဇ်ပူဇော်ခြင်းသည် ထိတ်လန့်စရာ သွေးသွန်းရ သော မြင်ကွင်းဖြစ်သည်။ မှန်ပါသည်။ ထိုသို့ရှိနေရခြင်း၏ အဓိက အချက်သည် မည်သို့နည်း။ ခရစ်တော်အသေခံရမည့်အကြောင်းကို သွန်သင်ပြသပေးနေပါ သလား။ အပြစ်၏အဖိုးအခသည် ကြောက် လန့်ဖွယ် သွေးထွက်သံယို မြင်ကွင်း ကိုဖြစ်စေပါသလား။

တနင်္လာနေ့ အောက်တိုဘာလ ၃၁ ရက်

ကပ်တိုင်အတွက်နိဒါန်းပျိုးခြင်း

 တပည့်တော်တို့သည် ယေရှုရှင်ကြိုတင်ပြောကြားပေးထားသော မိမိ၏ဒုက္ခခံရမည်အကြောင်း၊ အသေခံရမည်အကြောင်းအတွက် မည်သို့ တုံ့ပြန်ခဲ့ကြသနည်း။ သူတို့၏တုံ့ပြန်ချက်အရ ကျွနု်ပ်တို့သည် နှုတ်ကပတ် တော်ကိုနားလည်မှုမှားယွင်းလျှင် အန္တရာယ်များကြောင်း မည်သို့သင်ခန်းစာ ဖြစ်စေသနည်း။

မသဲ၊ ၁၆း၂၁-၂၃-------------------------------------------------------------------------------------

မသဲ၊ ၁၇း၂၂၊၂၃။ မာကု၊ ၉း၃ဝ-၃၂။ လုကာ၊ ၉း၄၄၊၄၅------------------------------------------------------------------------------------------------------------

လုကာ၊ ၁၈း၃၁-၃၄------------------------------------------------------------------------------------

 ယေရှုရှင်သည် အသေခံရန်အတွက်မွေးဖွားလာခဲ့သည်။ အသေခံရန် အတွက်လည်း အသက်ရှင်နေထိုင်ခဲ့ရသည်။ ခြေလှမ်းတိုင်း၊ အလှမ်းတိုင်း၊ တစ်လှမ်းစီတိုင်းသည် ကရာနိကုန်းပေါ်ကပ်တိုင်ထက်သို့ ချိတ်ဆွဲခံရဖို့ရန် ဝေဒနာလမ်းကိုကြိတ်မှိတ်ကာ လှမ်းသွားနေခဲ့ရသည်။ အမှုတော်အတွက် ထားရှိသောသဘောထားအပေါ် ကိုယ်တော်သည် မည်သည့်အရာတစ်စုံတစ်ခုကိုမျှ အနှောင့်အယှက်ဖြစ်စေရန် ခွင့်မပေး ခဲ့ပါ။ အမှန်တကယ်ပင် ကိုယ်တော် ၏အသက်တာ တစ်လျှောက်လုံး သည် ‘‘ကပ်တိုင်ပေါ်အသေခံရန် နိဒါန်းပျိုး ထားရခြင်းဖြစ်ခဲ့သည်’’

 လောက၏အမှုတော်ဆောင်ရွက်ခြင်း၏ နောက်ဆုံးနှစ်သို့ရောက် လာသောအခါ၊ ယေရှုရှင်သည် မိမိတပည့်တော်များအား သူ၏ အသေခံရမည် အကြောင်းကို တစ်စထက်တစ်စ ပိုပို၍မှာကြားခဲ့သည်။ သို့သော် တပည့်တော် တို့သည် ထိုသို့ဖြစ်လာနိုင်ချေမရှိ၊ ဖြစ်စေချင်သော ဆန္ဒလည်းမရှိပါ။ မေရှိယ လာခြင်း၏အဓိပ္ပာယ်ကို မှားယွင်းစွာနားလည် ခဲ့ကြသည်။ မေရှိယအဖြစ်ရောက် ရှိလာသောယေရှုရှင်အပေါ် သူတို့၏ ယုံကြည်ချက်မှာ လုံးဝအသေခံရန်မရှိဟု ယုံကြည်ကြသည်။ ထိုအတွေးအခေါ် ယုံကြည်မှုမျိုးသည် ဒုက္ခဝေဒနာ၊ နာကျင် မှုခံရခြင်းကိုရင်ဆိုင် ရန်မလို၊ ခံရန်မလိုဟုသဘောရောက်စေသည်။

 နိကောဒင်ကို ယေရှုရှင်မိန့်တော်မူသောစကား၌ ‘‘မောရှေသည် တော၌မြွေကိုမြှောက်ထားသကဲ့သို့ လူသားသည်မြှောက်ထားခြင်း ကိုခံ ရမည်။ အကြောင်းမူကား၊ ထိုသားတော်ကို ယုံကြည်သော သူအပေါင်းတို့သည် ပျက်စီး ခြင်းသို့မရောက်၊ ထာဝရအသက်ကို ရမည် အကြောင်းတည်း’’ (ယောဟန်၊ ၃း၁၄၊၁၅)။ ဖိလိပ္ပိုကဲသရိမြို့သို့ရောက်စဉ် ကိုယ်တော်သည်တပည့်တော် တို့ကို မိန့်တော်မူသောစကား၌၊ ‘‘ယေရုရှလင်မြို့သို့သွားရမည်။ လူအကြီးအကဲ၊ ယဇ်ပုရောဟိတ်အကြီး၊ ကျမ်းပြုဆရာတို့လက်၌ များစွာခံရမည်။ အသေသတ် ခြင်းကိုလည်း ခံရမည်။ သုံးရက်မြောက်သောနေ့၌ ထမြောက်လိမ့်မည် (မသဲ၊ ၁၆း၂၁)။ ဂါလိလဲနယ်ကိုဖြတ်သွားပြီး (မာကု၊ ၉း၃ဝ-၃၂) နောက်ဆုံး အကြိမ် ယေရုရှလင်သို့ရောက်ရှိခဲ့သည် (လုကာ၊ ၁၈း၃၁-၃၄)။ ယေရှုရှင်သည် ထိုခရီးစဉ်အတွင်း မိမိ၏တပည့်တော်တို့ကို သူ၏သေခြင်းအကြောင်း၊ ရှင်ပြန် ထမြောက်မည့်အကြောင်းကို မိန့်မှာခဲ့သည်။ အကြောင်းမှာ ထိုစကားမျိုးကို တပည့်တော်တို့သည် လုံးဝမကြားချင်၊ မနာချင်သော ကြောင့်ဖြစ်သည်။ ကျွန်ုပ်တို့သည် လည်း ထိုနည်းတူစွာ ဖြစ်ရန် အလွန် လွယ်ကူလှပါသည်။

 အထူးသဖြင့် ရွေးချယ်ခံရသူများသည် မှားယွင်းသော သဘောထား ကို ရင်ဝယ်ပိုက်ထားကာ ခရစ်တော် မေရှိယ ပထမအကြိမ် ကြွလာခြင်းအတွက် အမှားအယွင်းလက်ခံမှုဖြစ်၍ ကိုယ်တော်ကို ငြင်းပယ်ကြသည်။ မည်သည့် မှားယွင်းသောသဘောထားမျိုးဖြင့် ယနေ့အချိန်မှာ ယေရှုရှင်ဒုတိယအကြိမ် ကြွလာခြင်းအတွက် ကျွနု်ပ်တို့ သဘောပိုက်ထား ပြန်နေသနည်း။

အင်္ဂါနေ့ နိုဝင်ဘာလ ၁ ရက်

အမှုပြီးပြီ

 ယောဟန်၊ ၁၉း၁-၃ဝ ကိုဖတ်ပါ။ ကျွနု်ပ်တို့အတွက် ယေရှုရှင် မိန့်တော်မူခဲ့သော ‘‘အမှုပြီးပြီ’’ စကားသည် မည်မျှအရေးပါသနည်း။

--------------------------------------------------------------------------------------------------

 နောက်ဆုံး၌ ယေရှုခရစ်တော်သည် ပြင်းထန်စွာရင်ဆိုင် ရသောအချိန် သို့ရောက်လာသည်။ လူသားအားလုံးနှင့် စကြဝဠာ တစ်ခွင်လုံး အတွက် ကယ်တင် ရန် အချိန်အဆုံးအဖြတ် ရောက်ရှိ လာသည်။ အမှောင်ကိုကြီးစိုးသောစာတန်နှင့် အကြိတ်အနယ် လုံးပန်းရ တော့သည်။ ဂေသရှေမန်ဥယျာဉ်တော်အတွင်း ကိုယ်တော် သည်မိမိ၏ လမ်းခရီးကို အဆုံးသတ်ရန် မတရားသော၊ တရားမျှတမှုမရှိသော စုံစမ်းခြင်း ကိုခံလျက် ကရာနိကုန်းသို့လှမ်းသွားခဲ့ရသည်။ ဆိုးညစ်သော စာတန် ၏ကောင်းကင်တမန်များတို့သည် ကိုယ်တော်ကိုချုပ်ကိုင်နိုင်ရန် ကြိုးစားကြသည်။ ယေရှုရှင်ကပ်တိုင်ပေါ်ချိတ်ဆွဲခံရသောအချိန်မှာ ယဇ်ပုရောဟိတ်မင်းကြီးများ သည်သော်လည်းကောင်း၊ ကျမ်းတတ်များ သည်သော်လည်းကောင်း၊ ယုဒ အကြီးအကဲများ၏ ကဲ့ရဲ့ပြက်ရယ် ပြုခြင်းကိုခံရသည်။ ‘‘သူတစ်ပါးကိုကယ်တင် တတ်၏။ ကိုယ်ကို မကယ်တင် နိုင်ပါတကား။ ဣသရေလရှင်ဘုရင်မှန်လျှင် ယခု ကပ်တိုင်ပေါ်က ဆင်းခဲ့၊ ဆင်းလျှင်ငါတို့ယုံကြည်မည်’’ (မသဲ၊ ၂၇း၄၂)။ စသည်စကားအားဖြင့် ကိုယ်တော်၏စိတ်ကိုစာတန်ဆွပေးသည်။

 ခရစ်တော်သည် ကပ်တိုင်ပေါ်မှဆင်းပြီး မိမိကိုယ်ကို မကယ်တင် နိုင်ဖူးလား။ ကိုယ်တော်လုပ်နိုင်ပါသည်။ သို့သော် စာတန်၏ ဆွပေးသော လှည့်ဖြား သည့်စကားကို အဘယ်ကြောင့်နာခံရမည်နည်း။ ကိုယ်တော်၏ မေတ္တာတော် သည် လူသားများအပေါ်အခြေအနေအရဟူ၍မထားပါ။ ကိုယ်တော်ကို ကဲ့ရဲ့ပြက်ရယ်ပြုသူများကိုလည်း ကိုယ်တော် ချစ်တော် မူသည်။ အမုန်းစိတ် အမျက်တော်မရှိပါ။ ကိုယ်တော်အရှုံးမပေး၊ အမှန်မှာ ကဲ့ရဲ့ကျီစယ်သူတို့ သည်လည်း ကိုယ်တော်အသေခံ၍ ကယ်တင်ပေးသော သူများထဲတွင်ပါဝင် ပါသည်။ ကိုယ်တော်ကပ်တိုင်မှပြန်ဆင်းလာပြီး မိမိကိုယ်ကိုကယ်တင်လျှင် လူသားကိုကယ်တင်သောအစီအစဉ်တစ်ခုလုံး ပျက်သွားရမည်။ လုံးဝအဖြစ် မခံပါ။ ကိုယ်တော်ကို ကပ်တိုင်ပေါ် ဆွဲထားသောအရာသည် သံမှိုများမဟုတ် ပါ။ ကိုယ်တော်၏ ကိုယ်တိုင် ဆန္ဒသာ ဖြစ်သည်။ ‘‘ကိုယ်တော်၏ဆန္ဒအတိုင်း လူတို့ကို ကယ်တင်သွား ခြင်းဖြစ်သည်။’’

 ခရစ်တော်ဒုက္ခခံစားရင်း ကိုယ်တော်သည် စာတန်၏ နိုင်ငံကို ချေမှုန်း နေသည်။ စာတန်သည် မြှောက်ထိုးပင့်ကော်ပြုကာ ယုဒကိုယ်တိုင် မိမိ၏ အရှင်အပေါ်သစ္စာဖောက်ခဲ့သည် (ယောဟန်၊ ၆း၇ဝ၊ ယောဟန်၊ ၁၃း၂၊၂၇)။ ‘‘တချို့တလေသာ တရားဟောပြောသူတို့သည် ခရစ်တော်၏ အသေခံခြင်း အရာ၌ စာတန်၏လုပ်ရပ်ကိုလည်းကောင်း၊ စာတန်၏ တိုင်းနိုင်ငံကိုလည်း ချေမှုန်းပစ်ကြောင်းကို ထည့်သွင်း ပြောကြားလေ့ မရှိပါ’’

 ကပ်တိုင်ထက်မှကိုယ်တော်ဟစ်ကြွေးသော ‘‘အမှုပြီးပြီ’’ (ယောဟန်၊ ၁၉း၃ဝ) ဆိုရာ၌ ကိုယ်တော်သည် မိမိခံစားနာကျင်ရသော ဝေဒနာပြီးဆုံးသွား သည်ဟု မဆိုလိုပါ။ အထူးသဖြင့် စကြဝဠာ တစ်ခွင်လုံးကို ကိုယ်တော်ရွေးယူ လိုက်ပြီ။ စာတန်နှင့်၎င်း၏အင်အားစုကို အနိုင်တိုက်လိုက်ပြီဟုဆိုလိုပါသည်။ ‘‘ကောင်းကင်တစ်ခုလုံးမှ ကိုယ်တော်၏ အနိုင်ရရှိမှုအတွက် အောင်ပွဲခံကြသည်။ စာတန် ချေမှုန်း ခံရပြီ။ သူ၏တိုင်းနိုင်ငံကျဆုံးကြောင်းကိုလည်း သူကိုယ်တိုင် သိလိုက်ရသည်’’

 အံ့ဖွယ်နှိုင်းယှဉ်ချက်ကိုသိရှိနိုင်ရန်ခက်လှပါသည်။ ဘုရားသခင်၏ သားတော်သည် မိမိကိုယ်ကိုနှိမ့်ချလျက် ကျွန်ုပ်တို့ အတွက်နှင့်စကြဝဠာတစ်ခု လုံးအတွက် ပြုတော်မူသောအရာသည် အကြီးမြတ်ဆုံးသောအောင်မြင်ခြင်း ဘုန်းတန်ခိုးတော်ကိုရရှိသွားသည်။

 ကိုယ်တော်သည် ကျွနု်ပ်တို့ကိုရွေးနုတ်ကယ်တင်ရာ၌ အသေခံ ရသည် အထိ အပြစ်သည်ဆိုးကြောင်းကိုသတိပြုပါ။ ယင်းအကြောင်း အရာကိုပြန်၍ ကြည့်လိုက်လေတိုင်း ကျွန်ုပ်တို့၏ စောင့်ထိန်း ကျင့်ဆောင်သော ကောင်းမှု အလုံးစုံသည် ထာဝရဘုရားရှေ့တော်မှာ အလဟသအသုံးမဝင်ဖြစ်နေပါသလား။ အလုံးစုံသောအရာကို ခရစ်တော်သည် လုပ်ဆောင်ပေးပြီးသွားပြီအကြောင်း ကျွန်ုပ်တို့မည်သို့ ပြောပြနိုင်ပါမည်နည်း။ သင်၏အဖြေကို ဥပုသ်စာဖြေအတန်း သို့ယူဆောင်လာပါ။

ဗုဒ္ဓဟူးနေ့ နိုဝင်ဘာလ ၂ ရက်

ငါတို့အတွက်ကိုယ်တော်အသေခံပြီ

 ယောဟန်၊ ၃း၁၄-၁၈ နှင့် ရောမ၊ ၆း၂၃ ကိုဖတ်ပါ။ ခရစ်တော် အသေခံတော်မူခြင်းသည် ကျွနု်ပ်တို့အတွက် ပြည့်ဝစုံလင်သောအခွင့်ကို ရရှိ သွားစေသည်ဟု ကျမ်းချက်များကမည်သို့ထောက်ပြသနည်း။

--------------------------------------------------------------------------------------------------

 ယေရှုရှင်သည် ဗတ္တိဇံခံရန်အလို့ငှာ ယော်ဒန်မြစ်နားသို့ ရောက်လာ သည်နှင့် ဗတ္တိဇံဆရာယောဟန်သည် ကြွေးကြော်ခဲ့သည်မှာ ‘‘လောက၏အပြစ် ကိုယူဆောင်သွားမည့် ဘုရားသခင်၏ သိုးသငယ် ကိုကြည့်ပါ’’ (ယောဟန်၊ ၁း၂၉)။ ထိုစကားအရ ခရစ်တော်သည် ဘုရားသခင်၏သိုးသငယ်ဟု ရည်ညွန်း ပြောဆိုရာမှာ ဓမ္မဟောင်း ခေတ်သိုးနှင့်ယဇ်ပူဇော်ခြင်းသဘောကို ဖော်ညွန်းခြင်း ဖြစ်သည်။

 သို့သော် တိရစ္ဆာန်ဖြင့်ယဇ်ပူဇော်ခြင်းသည် အပြစ်ကို အပြီးတိုင် ဖြေလွတ် နိုင်စွမ်းမရှိပါ (ဟေဗြဲ၊ ၁ဝး၄)။ အခြေအနေအရ ခွင့်လွတ်ခြင်း သဘောမျှသာ ရရှိသည်။ ထိုကြောင့် ခရစ်တော်အသေခံလာမည့် အရိပ်နိမိတ်သဖွယ် ထို တိရစ္ဆာန်ဖြင့်ယဇ်ပူဇော်ကာ ကပ်တိုင်ထက် ကိုယ်တော်အသေခံမှသာ ယင်း လုပ်ထုံးသည် ပြီးဆုံးသွားသည်။ ‘‘ကိုယ်အပြစ်တို့ကိုဖော်ပြတောင်းပန်လျှင်၊ ငါတို့အပြစ်များကိုလွတ်၍ ဒုစရိုက်ရှိသမျှနှင့်ကင်းစင်စေခြင်းငှာ ဘုရားသခင်သည် သစ္စာတရားနှင့် လည်းကောင်း၊ ဖြောင့်မတ်ခြင်းတရားနှင့်လည်းကောင်း ပြည့်စုံ တော်မူ၏’’ (၁ယော၊ ၁း၉)။

 ယောဟန်၊ ၃း၁၆၊၁၇ ကိုဖတ်ပါ။ ဖော်ပြပါကျမ်းချက်တို့မှ ကျွနု်ပ်တို့ မည်သို့မျှော်လင့်ချက်ရရှိနိုင်မည်နည်း။ အထူးသဖြင့် သင်ကိုယ်တိုင်ပြစ်မှား မိခဲ့သောသူတစ်ဦးကို သင်စိတ်ထားအမှန်ဖြင့် ပြုလိုလျှင် မည်သို့ရှိရမည်နည်း။

--------------------------------------------------------------------------------------------------

နက်နက်နဲနဲတွေးကြည့်ပါ။ ယေရှုရှင်သည် စကြဝဠာကိုဖန်ဆင်းခဲ့ သူ (ယောဟန်၊ ၁း၁-၃)၊ မိမိကိုယ်ကို ကျွနု်ပ်တို့အတွက်အပူဇော်ခံကာ အပြစ်ကြွေးကိုပေးဆပ်ပေးကာ ကျွနု်ပ်တို့ခံရမည့်အပြစ်ဒဏ်အားလုံးကို လွတ်ငြိမ်း စေသည်။ အလွန်ကြီးမားသောကတိစကား ဧဝံဂေလိ သတင်းဖြစ်ပေသည်။

 ယေရှုရှင်မိန့်တော်မူသည်ကား ‘‘ထာဝရဘုရားသည် လောကီသား တို့ကိုချစ်တော်မူသောကြောင့် သူ၏သားတော်ကို ကျွန်ုပ်တို့အား ကယ်တင်ရန် ပေးအပ်တော်မူခဲ့သည် (ယောဟန်၊ ၃း၁၆)။ သို့သော် ကျွန်ုပ်တို့မေ့၍မရသော အချက်ကား၊ ခရစ်တော်သည် ကျွန်ုပ်တို့၏ ကိုယ်စား မိမိ၏ဆန္ဒဖြင့်သာ ကိုယ်ကိုကိုယ်အပူဇော်ခံခဲ့သည် (ဟေဗြဲ၊ ၉း၁၄)။ လူးသာသည် ကပ်တိုင် တော်အကြောင်းကို အနက်ဖွင့်ဆိုရာ၌ ‘‘ကိုယ်တော် (ခရစ်တော်) အပူဇော်ခံ ရသောယဇ်ပလ္လင်ဖြစ်၍ ငရဲမီးတမျှ ပူလောင်သော အပူသည် ကိုယ်တော်၏ နှလုံးသားကို အပြင်းဆုံး အက်စစ်နှင့်စားစေသကဲ့သို့ ပူလောင်နာကျင်ခဲ့ရသည်။ ကိုယ်တော်၏ အသက်တာနှင့်သန့်ရှင်းသောဆက်ကပ်မှုဖြင့် ခန္ဓာနှင့်အသွေး တော်ကို တင်လှူပူဇော်ကာ ခမည်းတော်ဘုရားထံတော်သို့ အပူဇော်ခံ၍ လူသား များအတွက်ပေးဆပ်ခဲ့သည်။ ကျယ်လောင်သောငိုကြွေးသံ၊ ပူလောင် သော နှလုံံးသား၊ ဝမ်းနည်းသောကျမျက်ရည်ဖြင့် ကိုယ်တော် ခံယူတော် မူခဲ့သည် (ဟေဗြဲ၊ ၅း၇)။ ခရစ်တော်သည် တစ်ကြိမ် အသေခံ ခြင်းသည် လောကသားအားလုံးအတွက် လုံလောက်သွားပြီ ဖြစ်သည် (ဟေဗြဲ၊ ၁ဝး၁ဝ)။ တစ်ကြိမ်တည်းဖြင့် ထာဝရခိုင်လုံ သွား ပြီဖြစ်သည် (ဟေဗြဲ၊ ၁ဝး၁၂)။ ကိုယ်တော် အပူဇော်ခံခြင်းအတွက်၊ လူအားလုံး အတွက် လုံလောက်ပြီး နောက်တစ်ဖန် တန်ခိုးတော် ပျက်ပြယ် ခြင်း မရှိတော့ပါ။

 ထိုထက်ပိုမိုသောအကြောင်းမှာ ‘‘အကယ်၍ လောကကမ္ဘာကြီး တစ်ခု လုံး လူအားလုံးထဲမှတစ်ယောက်တည်းသာ ကိုယ်တော်၏ ကရုဏာတော် ဧဝံဂေလိကိုလက်ခံမည်ဆိုလျှင်လည်း ထိုတစ်ဦးတည်းကို ကိုယ်တော် ကယ်တင် မည်ဖြစ်သည်။ ကိုယ်တော်အသက်ပေး၍ နှိမ့်ချစွာ ဆင်းသက်ကြွလာပြီး ရှက်ကြောက်ခြင်းကိုခံယူကာ အသေခံ ပေးမည် ဖြစ်သည်’’

 ယောဟန်၊ ၃း၁၆ ကိုတစ်ဖန်ပြန်၍ဖတ်ပါ။ ‘‘လောကီသား’’ ဟူသော စကားလုံးနေရာ၌သော်လည်းကောင်း၊ ‘‘သူအပေါင်း’’ ဟူသော စကားလုံးနေရာ ၌သော်လည်းကောင်း သင်၏ နာမည်ကို အစားထိုး လိုက်ပါ။ သင်မည်သို့ သင်ခန်းစာရရှိသနည်း။ တဖြည်းဖြည်းနှင့် စုံစမ်းခြင်း ခံရသောအခါမျိုး၌ ထိုကတိတော်ကို သင့်အတွက်ဟု သဘောထား နိုင်ပါမည်လား။

ကြာသပတေးနေ့ နိုဝင်ဘာလ ၃ ရက်

ကပ်တိုင်တော်၏အဓိပ္ပာယ်

 ၁ကော၊ ၁း၁၈-၂၄ ကိုဖတ်ပါ။ ကပ်တိုင်တော်အကြောင်းကို ရှင်ပေါလု မည်သို့ဆိုထားသနည်း။ ၎င်းနောက်တွင် ကပ်တိုင်ကို လောက၏ ပညာနှင့် မည်သို့နှိုင်းယှဉ်ထားသနည်း။ အဘယ်ကြောင့် ယနေ့ထိတိုင် ‘‘ပစ္စည်းဥစ္စာ’’ သည် လောက၏ပညာဖြစ်လာရသနည်း။ ကပ်တိုင်တော်၏သတင်းစကားသည် အလွန်အရေးပါပါသလား။

--------------------------------------------------------------------------------------------------

 ခရစ်တော်၏ကပ်တိုင်တော်သည် ကယ်တင်ခြင်းရာဇဝင်၌ အဓိက ကျသောအရာဖြစ်သည်။ ‘‘ထာဝရတည်ရှိခြင်းအကြောင်းသည် ကရာနိကုန်း ထက်မှဖော်ပြသော မေတ္တာတော်၏အကြောင်းကို တိုင်းထွာ၍မရနိုင်ပါ။ ကန့်သတ်မှုမရှိသောခရစ်တော်၏မေတ္တာတော်နှင့် အကန့်အသတ်မဲ့တစ်ကိုယ် ကောင်းဆန်သော စာတန်၏ အတ္တသဘောတို့ ရင်ဆိုင်တိုက်လှန်ကြရသည်’’

ခရစ်တော်သည် နှိမ့်ချလျက်မိမိကိုယ်ကိုပူဇော်၍ လူသားများအတွက် ဝယ်ယူခြင်းတွင် စာတန်သည်အတ္တသဘောကြီးစွာ ကိုယ်တော်ကို ဒုက္ခ ဝေဒနာ ပေးလျက်ရှိသည်။ ခရစ်တော်သည် သဘာဝဖြစ်စဉ်အတိုင်း အသက်တော် စွန့်သွားခြင်းမျိုးမဟုတ်ပါ။ ကိုယ်တော်သည် ဒုတိယ သေခြင်းမျိုးကဲ့သို့ အသေခံ တော်မူခဲ့ရသည်။ သို့ဖြစ်၍ လူသားများ အားလုံး ထိုသေခြင်းကိုမရင်ဆိုင်ရ တော့ပါ။

 ကပ်တိုင်တော်၏အဓိပ္ပာယ်ကိုဖော်ထုတ်ရာ၌ သတိရစရာ ကိစ္စ များစွာ ရှိနေသည်။ ပထမဦးဆုံးကပ်တိုင်တော်သည် ဘုရားသခင်မှ အပြစ်ကို လုံးဝ ရွံမုန်းကြောင်းကိုပြသသည် (ရောမ၊ ၃း၂၁-၂၆)။ ဒုတိယအနေဖြင့် ကပ်တိုင် တော်သည် ဘုရားရှင်မှအပြစ်သားတို့ကို ချစ်တော်မူကြောင်းပြသသည် (ရောမ၊၅း၈)။ တတိယအချက်အနေဖြင့် ကပ်တိုင်တော်သည် ချည်နှောင်လျက်ရှိသော အပြစ်ကြိုးကို ဖြတ်တောက်ပစ်လိုက်သည် (ရောမ၊ ၆း၂၂၊၂၃။ ၁ကော၊ ၁း၁၇- ၂၄)။ စတုတ္ဃအနေဖြင့် ကပ်တိုင်တော်သာလျှင် ကျွန်ုပ်တို့၏ထာဝရအသက် အတွက်တစ်ခုတည်းသောမျှော်လင့်ချက် (ဖိလိပ္ပိ၊ ၃း၉-၁၁။ ယောဟန်၊ ၃း၁၄-၁၆။ ၁ယော၊ ၅း၁၁၊၁၂)။ ပဥ္စမအချက်မှာ ကပ်တိုင်တော်သည် နောက်စကြဝဠာ တွင် အပြစ်ထပ်မှန်မပေါ်လာစေရန်နှင့် ပုန်ကန်မှု ထပ်၍ မဖြစ်လာရန် လုံးဝ ပိတ်ဆို့သောအရာဖြစ်သည် (ဗျာ၊ ၇း၁၃-၁၇။ ဗျာ၊ ၂၂း၃)။

 ထိုသို့ကပ်တိုင်တော်၏လုပ်ဆောင်ချက်များကို ‘‘လောက၏ ပညာနှင့် ရှာဖွေနိုင်စွမ်းမရှိပါ။ ယခုခေတ်အချိန်အခါတွင် ကပ်တိုင်တော် အကြောင်းကို ဟောပြောခြင်းသည် အရူးအလုပ်ဟူ၍ ပင်သတ်မှတ် ခံရသည်။ လောက၏ ပညာရပ်၌ အမှန်တရားကို ပင်လက်မခံနိုင်၊ ဖန်ဆင်းရှင်ရှိသည်ဟူ၍ပင် မယုံ ကြည်ကြ (ရောမ၊ ၁း၁၈-၂ဝ)။

 ‘‘ရူးသွပ်ခြင်း’’ ဟူသောဝေါဟာရစကားသည် ဟေလသနှင့် အင်္ဂလိပ် စကားလုံးတို့ အချိတ်အဆက်ရှိနေသည်။ ‘‘မိုရွန်’’ ဟု ဟေလသ ခေါ်၍၊ အင်္ဂလိပ်တွင် ‘‘မိုရိုနစ်’’ ဟုခေါ်သောစကားလုံးသည် လောက၏ ပညာရပ်ကိုဆိုလိုခြင်းဖြစ်သည်။ လောကပညာရပ်များသည် ယေရှုရှင်ကို မသိနိုင်၊ ကပ်တိုင်တော်အပေါ်ကိုယ်စားဝင်ရောက်ပြီး အသက်ကို ပူဇော်သောကယ်တင်ခြင်း၏သဘောကိုလည်း နားမလည်နိုင်ပါ။

 လောကပညာဖြင့် အဖိုးတန်လှပါသောအရာများစွာကို ဖော်ပြပေးနိုင် သော်လည်း ယေရှုရှင်ကို ယုံကြည်ခြင်း အကြောင်းနှင့် မျှော်လင့်ခြင်းအကြောင်း ဟောပြောသောအခါ ‘‘ယုံကြည်သောသူတို့ကို ဒေသနာတော်မိုက်မဲခြင်းအား ဖြင့်’’ ဖြစ်စေသလား’’ (၁ကော၊ ၁း၂၁)။

သောကြာနေ့ နိုဝင်ဘာလ ၄ ရက်

ဆက်လက်လေ့လာရန်။

 ‘‘ကောင်းကင်တစ်ခုလုံးက ကျွနု်ပ်တို့၏ ကယ်တင်ခြင်း လုပ်ငန်းကို စိတ်ပါဝင်စားနေကြသည်။ ကျွန်ုပ်တို့ဘာသိ ဘာသာရှိ နေမည်လား။ အမှတ်တမဲ့ ရှိနေမည်လား။ ကျွန်ုပ်တို့သည် အသေးအမွား ကလေးပင်ဖြစ်သည်ဟု ကယ်တင်ခြင်းနှင့်ဆုံးရှုံးခြင်းကို သဘောထား ကြမည်လား။ ကျွနု်ပ်တို့အတွက် အပူဇော်ခံပေးသောယဇ်ကို ကျွနု်ပ်တို့ဘေးဖယ်ပစ်မည်လား။ အချို့သူတို့ ထိုသို့ပြုကြပြီ။ ဘုရားရှင်၏ ကရုဏာမေတ္တာတော်သည် ထိုသူများအပေါ်၌ သက်ရောက် လျက်ရှိသည်။ ဘုရားရှင်၏ဝိညာဉ်တော်သည် အစဉ်ဝမ်းနည်း တော့မည် မဟုတ်။ အကယ်၍ ကြန့်ကြာနေလျှင် ထွက်သွားလိမ့်မည်။ လူတို့သည် ခရစ်တော်သည် နှိမ့်ချလျက်မိမိကိုယ်ကိုပူဇော်၍ လူသားများအတွက် ဝယ်ယူခြင်းတွင် စာတန်သည်အတ္တသဘောကြီးစွာ ကိုယ်တော်ကို ဒုက္ခဝေဒနာ ပေးလျက်ရှိသည်။ ခရစ်တော်သည် သဘာဝ ဖြစ်စဉ် အတိုင်း အသက်တော် စွန့်သွားခြင်းမျိုးမဟုတ်ပါ။ ကိုယ်တော်သည် ဒုတိယ သေခြင်းမျိုးကဲ့သို့ အသေခံ တော်မူခဲ့ရသည်။ သို့ဖြစ်၍ လူသားများ အားလုံး ထိုသေခြင်းကိုမရင်ဆိုင်ရ တော့ပါ။